Jeg overvejede at give 2 stjerne men kan simpelhen ikke få mig selv til det. Dette er et stort firma og selvfølgelig kan der ske fejl men ikke så mange som jeg har oplevet og slet ikke indenfor et 1 år.

Som førstegangs kunde i Telenor skal jeg have overflyttet mit nummer og går derfor ind i forretningen og køber en ny telefon og ønsker at overflytte mit nummer efter 14 dages tid. Dette sker dog ikke og det viser sig efter at jeg har snakket med telenor at det jeg troede var et midlertidigt nummer nu var bundet til det abbonnement jeg havde købt med til telefonen. Jeg får ringet til telenor og de er super hjælpsomme og får låst mit midlertidige nummer op og derved sat overflytningen igang. Der sker dog det at jeg betaler stadig til mit gamle selskab samtidig med jeg betaler for det midlertidige nummer og får nu et extra abonnement ved overflytningen, så i en periode betaler jeg for 3 abonnementer når jeg burde betale for 1. Jeg ringer ind og klager og igen de er virkelig hjælpsomme men de anbefaler jeg skriver en mail omkring forløbet. Det gør jeg og de vælger også at kompementere mig for lidt over 1000 kr., hvilket er cirka 75% af det beløb jeg regnede mig frem til, blandt andet på grund af denne hjælpsomhed og det faktum at de rettede fejlen, skrev jeg dengang ikke nogen dårlig anmeldelse herinde. 

Efter cirka et halvt års tid står jeg og skal til udlandet i længere tid. Jeg forhører mig om hvorledes jeg kan ændre mit abonnement så jeg får et det passer til mit behov. De fortæller mig at jeg bare kan ringe ind på dagen og ændre mit abonnement. Dette gjorde jeg og på 3 min var det ændret, troede jeg. Efter et par måneder kunne jeg se at jeg stadig betalte for meget, ringede derfor ind til dem og fik til min overraskelse afvide at det ikke var ændret. Jeg gjorde dem opmærksom på hvornår jeg har ringet ind (Havde stadig opkaldet i min opkaldslog, tidspunkt, dato og længde) og sagde de måtte kunne se det i deres system. De rettede mit abonnement og tilbød mig 100 kr. i kompensation, dette mente jeg ikke var nok, derfor afslog jeg og skrev til dem i stedet for. Dette hjalp og efter min mail får jeg denne besked den 1 april 2015: 
"Jeg har godskrevet beløbet på din konto. Beløbet vil blive fratrukket din regninger fremadrettet og vil fremgå af din konto pr. 15.04.2015" Jeg får dog aldrig afvide hvor meget kompensation jeg har fået men det er mere end de 100 kr går jeg ud fra. 

Den 25 april 2015 får jeg en SMS om at mit forbrug er på lidt over 150 kr. foruden abonnement. Dette kan jeg ikke forstå for jeg har været bortrejst i næsten 3 mdr og jeg bruger ikke min mobil, data er slået fra osv. jeg får på "Mit Telenor" og kan se at jeg har modtaget opkald og ringet, hvilket der ikke fremgår af min log på telefonen. Desuden lægger jeg mærke til at disse opkald er meget systematiske, derfor tænker jeg straks at det er en fejl. Der stod følgende i min log.
indgående opkald 
22.04.2015 kl 1604          opkalds længde 00:03
23.04.2015 kl 1709          opkalds længde 00:03
24.04.2015 kl 1326          opkalds længde 00:03
25.04.2015 kl 1542          opkalds længde 00:03

udgående opkald
22.04.2015 kl 1704          opkalds længde 01:00
23.04.2015 kl 1809          opkalds længde 01:00
24.04.2015 kl 1426          opkalds længde 01:00
25.04.2015 kl 1642          opkalds længde 01:00

Alle modtaget opkald er 00:03 og præcis en time efter skulle jeg have ringet i 1 min. Da det er i udlandet løber dette op i cirka 150 kr., jeg ringer derfor samme lørdag til telenor og forklarer dem sagen. De informerer mig om at de ikke kan se dette før mandag. I dag mandag ringer jeg herefter igen og forklarer dem sagen, nu får jeg afvide de ikke kan se det før jeg bliver frakturaret som er medio maj måned. Derfor skal jeg nu vente i 3 uger før jeg igen kan ringe eller skrive til dem, det er frustrerende at deres system har sådan en begrænsning, hvorfor kan jeg som bruger se mere end de kan. Dette udløser nok endnu en kompensation, som gør jeg har flere penge tilgode hos telenor. 

Jeg frygter lidt at disse fejl kun er dem jeg har lagt mærke til fordi min regning har været 0 kr udover mit abonnement. Hvad med de resterende måneder hvor jeg ikke kontrollerede min regning, er der også fejl her og hvor meget har jeg egentlig betalt telenor det sidste år kontra mit gamle selskab. Jeg har ikke kigget på det endnu men det er bestemt noget jeg vil gøre, desuden tænker jeg at det første jeg burde gøre når jeg kommer hjem er at skifte teleselskab. 

Når alt dette er nævnt skal det dog stadig nævnes at de har en god dækning, generelt konkurrencedygtige med andre selskaber derude, deres service er super god, ingen nævneværdi ventetid ved telefonerne når du kontakter kundeservice men disse ting bør ikke ske og slet ikke så ofte.

Hilsen 
Tim